als_Latn dik_Latn sag_Latn
Futbollisti i përfaqësueses së Panamas, Amilkar Henrikez ka humbur jetën pas një atentati me armë zjarri të bërë në shtëpinë e tij nga njerëz të panjohur deri më tani. Mesfushori i njohur në Amerikën Qendrore është goditur me armë në vendlindjen e tij në Nuevo Kolon, ndërsa edhe pse është dërguar me urgjencë në spital nuk ka arritur të mbijetoj plagëve të marra. Federata e futbollit të Panamasë dhe shumë lojtarë tjerë kanë bërë homazhe në nder të viktimës, ndërsa policia po punon për zbardhjen e ngjarjes. Henrikez me fanellën e përfaqësueses së Panamasë ka debutuar në vitin 2004, duke zhvilluar në total plot 75 ndeshje, ndërsa përballja me SHBA-në muajin e kaluar ishte ndeshja e fundit e tij me Panamanë. /SHENJA/
als_Latn